ALYTAUS RAJONO POCELONIŲ KADASTRINĖS VIETOVĖS PRALAIDOS PER MELIORACIJOS GRIOVĮ G-1 REMONTO DARBAI
TECHNINĖ SPECIFIKACIJA

1. SĄVOKOS
1.1. Pirkėjas/Užsakovas –  Alytaus rajono savivaldybės administracija, Pulko g. 21, LT-62135 Alytus, telefonas +370 315 55 530.
1.2. [bookmark: _Hlk118376072]Rangovas– ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Pirkėjas/Užsakovas sudaro 
1.3. Sutartis – Pirkimo sutartis, sudaroma tarp Tiekėjo ir Pirkėjo dėl šio Pirkimo objekto.
2. PIRKIMO OBJEKTAS
2.1. Pirkimo objektas: Alytaus rajono Pocelonių kadastrinės vietovės pralaidos per melioracijos griovį G-1 remonto darbai (toliau – darbai).
2.1.1. Remontuojami magistraliniai melioracijos grioviai ir juose esantys melioracijos statiniai: 
2.1.1.1. Bendras remontuojamų magistralinių melioracijos griovių ilgis – 0,00 km
2.1.1.2. Remontuojamų pralaidų skaičius – 1 vnt.
2.2. Objekto adresas: Alytaus rajono Pocelonių kadastrinė vietovė (pridedama techninis darbo projektas).

3. DARBŲ APRAŠYMAS
3.1. Darbų atlikimo terminas – iki 2026 m. gruodžio 18 d.
3.2. Sutartinių įsipareigojimų vykdymas gali būti stabdomas, jeigu vėluojama perduoti dalį statybvietės, būtinas papildomas laikas papildomų darbų ar paslaugų viešajam pirkimui įvykdyti, dėl trečiųjų šalių įtakos arba dėl nenugalimos jėgos (force majeure) aplinkybių, kurių Rangovas negalėjo pagrįstai numatyti pirkimo vykdymo metu.
3.3. Sutartinių įsipareigojimų, kurių vykdymas buvo sustabdytas, įvykdymo terminas pratęsiamas laikotarpiui, kuris buvo likęs šių įsipareigojimų vykdymui jų sustabdymo dieną. Šis terminas pradedamas skaičiuoti nuo aplinkybių, dėl kurių sutartinių įsipareigojimų (ar jų dalies) vykdymas buvo sustabdytas, išnykimo dienos.
3.4. Darbai atliekami pagal parengtą techninį darbo projektą ir numatytus atlikti darbų kiekius vadovaujantis Lietuvos Respublikos statybos įstatymu, Lietuvos Respublikos melioracijos įstatymu, Melioracijos techniniu reglamentu MTR 2.02.01:2006 „Melioracijos statiniai. Pagrindiniai reikalavimai“, MND-29 „Plastmasinis drenažas ir jo įrenginiai“, MND-19 „Pagrindiniai griovių ir drenažo įrenginiai“, kitais Lietuvos Respublikoje galiojančiais privalomaisiais statybos techniniais reglamentais, normatyviniais aktais ir taisyklėmis, techniniu darbo projektu.
3.5. Vykdant darbus privaloma vadovautis 2009 m. lapkričio 18 d. Lietuvos Respublikos Žemės ūkio ministro įsakymu Nr. 3D-883 patvirtintomis Melioracijos darbus vykdančių subjektų ir melioruotos žemės naudotojų interesų suderinimo taisyklėmis. 
3.6. Rangovas, prieš pateikdamas pasiūlymą, privalo įvertinti situaciją ir numatomus darbus. Visos paslaugos ir darbai, užtikrinantys reikiamą objekto funkcinę paskirtį, privalo būti numatyti, net jeigu tai atskirai nepaminėta pirkimo dokumentuose. Bet kokie reikalavimai, skirti užtikrinti objekto funkcinę paskirtį, yra svarbesni už sprendimus, esančius pateikiamuose pirkimo dokumentuose ir turi būti įvykdyti be jokių papildomų Perkančiosios organizacijos išlaidų.
3.7. Pildomas elektroninis statybos darbų žurnalas, už kurio įsigijimą ir pildymą atsakingas Rangovas. Rangovas teigdamas pasiūlymą turi įsivertinti visas išlaidas susijusias su el. statybos darbų žurnalu.
3.8. Po darbų sutarties pasirašymo Rangovas per 10 d. d. pateikia Užsakovui lokalines sąmatas, pagal techniniame darbo projekte nurodytus kiekius, kurių galutinė suma sutampa su pasiūlyme nurodytai sumai ir pagal kurias bus atliekami aktavimai.
3.9. Statybos darbų atlikimui, esant reikalui, gauti leidimus arba sutikimus atlikti darbus apsauginėse zonose (elektros tinklų, ryšių linijų, magistralinių vamzdynų), gatvių važiuojamoje dalyje, eksploatuojamuose kelių ruožuose, nutiestų požeminių komunikacijų vietose ir kt.
3.10. Surinkti ir pašalinti visas susidariusias atliekas ir šiukšles, perduoti atliekų tvarkytojui ir pateikti įrodančius dokumentus apie jų sutvarkymą.
3.11. Kartu su Statybos užbaigimo dokumentais Rangovas privalo pateikti įgyvendinto rekonstravimo projekto inžinerinių tinklų geodezinių matavimų ir inžinerinių tinklų planą (kontrolinę geodezinę nuotrauką) *.dwg formatu, taip pat Mel_DR 10LT duomenų rinkinį su planinėje medžiagoje M1:10000 apibrėžtomis įgyvendinto projekto ribomis, griovių, pylimų rekonstruotomis atkarpomis, rekonstruotų hidrotechninių statinių vietomis *.shp formatu įrašytose kompiuterinėse laikmenose (kopija pateikiama VĮ Žemės ūkio duomenų centras). El. statybos darbų žurnalo po statybos darbų baigimo pilnas perleidimas perkančiajai organizacijai.
3.12. Statybos darbų baigimo terminu laikoma melioracijos statinių pripažinimo tinkamais naudoti akto pasirašymo data. Iki šio termino turi būti užbaigti visi darbai, ištaisyti defektai bei Užsakovui perduoti visi Statybos užbaigimo ir su tuo susiję dokumentai.

4. APLINKOSAUGINIAI REIKALAVIMAI
4.1. Pirkimui yra taikomi Aplinkos apsaugos kriterijai, vadovaujantis Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams taikytini aplinkos apsaugos kriterijai, sąrašų, Aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdamos prekes, paslaugas ar darbus, taikymo tvarkos aprašo II skyriaus 4.3. papunktį.
Darbams Rangovas taiko aplinkos apsaugos vadybos sistemos reikalavimus pagal standartą LST EN ISO 14001 „Aplinkos vadybos sistemos. Reikalavimai ir naudojimo gairės“ (toliau – LST EN ISO 14001) arba Europos Sąjungos aplinkosaugos vadybos ir audito sistemą (toliau – EMAS) ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitais Rangovo pateiktais lygiaverčiais įrodymais.

	
	
	



